बस में छूट गया सवा लाख के जेवर रखा पर्स लौटाया
चित्तौड़गढ़|एक महिलाशनिवार को रोडवेज बस में सोने के जेवर नकदी रखा पर्स भूल गई, इसके करीब दो घंटे बाद में बस के चालक-परिचालक ने यह पर्स उदयपुर में महिला के रिश्तेदार को लौटाया। पर्स में रखे नकदी करीब सवा लाख रुपए कीमत के बताए गए हैं। पर्स मिलने की खुशी में महिला के परिजनों ने रविवार को संबंधित बस चालक परिचालक का रोडवेज बस स्टैंड पर सम्मान भी किया।
चित्तौड़गढ़ की सुशीला नाटाणी प|ी अनिल नाटाणी शनिवार सुबह 11 बजे जयपुर से चित्तौड़गढ़ के लिए राेडवेज की वाेल्वो बस में सवार हुई। शाम साढे़ पांच बजे सुशीला यहां बस से उतरकर घर गई और बस उदयपुर निकल गई। कुछ देर बाद पर्स की याद आई तो जैसे पैरों तले जमीन खिसक गई। कारण, पर्स में कीमती सामान था। सुशीला के पति अनिल नाटाणी ने उदयपुर में रहने वाले अपने मित्र अरुण शर्मा को वहां के रोडवेज बस स्टैंड पर भेजा। उन्होंने बस टिकट पर लिखे नंबर से बस को ढूंढा। अनिल के मित्र ने जैसे ही पर्स भूलने की बात बताई, चालक-परिचालक ने तत्काल इसकी हामी भरते हुए सहजता से पर्स लौटा दिया। पर्स में सभी कीमती चीजें सुरक्षित थी। यही बस रविवार को वापस चित्तौड़गढ़ पहुंची तो नाटाणी परिवार ने स्टाफ का सम्मान किया।
hin_Deva hin_Deva hin_Deva